Eiaculatum
Eiaculatum (Graece σπέρμα 'sperma') est liquor organicus, quod praeter liquorem seminalem spermatozoa ad propagandam vitam necessaria continet. Id a testibus aliisque glandibus sexualibus virorum, animalium masculinorum vel hermaphroditicorum excernitur et ova feminarum fecundare potest. In hominibus eiaculatum nonnullas partes praeter spermatozoa continet: Enzyma proteolytica et alia enzyma cum fructoso sunt elementa liquoris seminalis, quae spermatozoa superesse sinunt et medium praebent per quod ea moveri (vel "natare") possunt. Liquor seminalis praecipue in vesicula seminali producitur, quae in pelvi sita est. Effluvium seminis eiaculatio appellatur. Numerus spermatozoorum in eiaculato cum aetate, valetudine, et hydratione variatur. Aneiaculatio? est status, in quo homo semen eicere non potest. Multi viri pollutiones habent, quae sunt orgasmi cum involuntaria eiaculati emissione, praecipue inter somnium exorientes.